O **Conseller primer del govern** (en galego: *Conselleiro primeiro do goberno*) é un membro do Govern de Catalunya con competencias propias, nomeado e separado do cargo polo President da Generalitat de Catalunya.

É considerado o análogo catalán do cargo que desenvolve o primeiro ministro noutros países europeos e o seu status descríbese no Estatuto de Autonomía de Cataluña de 2006 como unha figura que pode, opcionalmente, existir no goberno; e regúlase por lei do Parlament de Catalunya. O cargo de Conseller Primer ten o tratamento de *Honorable Senyor* ou *Honorable Senyora*.

O conseller primer do Govern ten despacho de seu no Palau de la Generalitat de Catalunya, na parte edificada no século XVI por Pere Blai, coñecida como *Cos renaixentista*.

Historia
--------

Coa restitución da Generalitat republicana foise definindo esta figura de xefe de goberno aínda que con diferentes terminoloxías:

* **Cap del Consell Executiu**, ocupado por Joan Lluhí i Vallescà no segundo goberno estatutario en 1933.
* **Conseller Delegat**, ocupado por Carles Pi i Sunyer no segundo goberno estatutario en 1933.
* **Conseller Primer**, ocupado por Miquel Santaló i Parvorell, no segundo goberno estatutario en 1933; e Joan Casanovas e Josep Tarradellas, no terceiro goberno estatutario en 1933.

En 2001 o sexto goberno de Jordi Pujol restituíu esta figura co nome de **Conseller en Cap** e ocupouno Artur Mas, quen, nas seguintes eleccións, sería o seu successor encabezando a lista de CiU. A restitución do cargo foi interpretada per moitos sectores da oposición e a sociedade como unha manobra propagandística do partit gobernante (CiU) para destacar a figura de Artur Mas e presentalo como sucesor político de Pujol, xa que nas seguintes eleccións presentaríase como cabeza de lista de CiU.

Na seguinte lexislatura, o goberno de Pasqual Maragall mantivo esta figura, que ocuparon Josep-Lluís Carod-Rovira e Josep Bargalló i Valls; aínda que o nome foi substituído o 17 de marzo de 2005 polo de **Conseller Primer**, tras considerar que o nome Conseller en Cap designaba historicamente un cargo do Concello de Barcelona e non da Generalitat de Catalunya.

Despois das eleccións de 2006, o goberno de José Montilla non designou Conseller Primer e as súas competencias foron asumidas polo mesmo president e o conseller da Vicepresidencia, Josep Lluís Carod-Rovira.

Lista de consellers primers
---------------------------

| N.º |  Nome | Inicio |  Fin | Partido |
| --- | --- | --- | --- | --- |
| 1. | Joan Lluhí | 1932 | 1933 | ERC |
| 2. | Carles Pi i Sunyer | 1933 | 1933 | ERC |
| 3. | Miquel Santaló i Parvorell | 4 de outubro de 1933 | 1 de xaneiro de 1934 | ERC |
| 4. | Joan Casanovas | 31 de xullo de 1936 | 1936 | ERC |
| 5. | Josep Tarradellas i Joan | 26 de setembro de 1936 | 5 de maio de 1937 | ERC |
| –. | Josep Tarradellas i Joan | 1954 | 1954 | ERC |
| 6. | Artur Mas i Gavarró | 17 de xaneiro de 2001 | 20 de decembro de 2003 | CDC |
| 7. | Josep Lluís Carod-Rovira | 20 de decembro de 2003 | 27 de xaneiro de 2004 | ERC |
| 8. | Josep Bargalló i Valls | 20 de febreiro de 2004 | 11 de maio de 2006 | ERC |

Notas
-----

1. ↑  "Títol II. De les institucions (articles 55-94)". *Generalitat de Catalunya*. Arquivado dende o orixinal o 27 de maio de 2021. Consultado o 20 de xuño de 2019.
2. ↑  "LLEI 13/2008, del 5 de novembre, de la presidència de la Generalitat i del Govern". *Portal Jurídic de Catalunya*.